ທ່ານແມັກເຄນ ຮຽກຮ້ອງ ໃຫ້ທໍາການ ໂຈມຕີທາງອາກາດ ຕໍ່ຊີເຣຍ (ເບິ່ງວີດີໂອ)
ທ່ານ John McCain ສະມາຊິກສະພາສູງ ທີ່ມີອິດທິພົນ ຮຽກຮ້ອງ ໃຫ້ສະຫະລັດ ທໍາການໂຈມຕີທາງອາາກດຕໍ່ຊີເຣຍ.
ທ່ານ John McCain ສະມາ ຊິກສະພາສູງສະຫະລັດ ຮຽກຮ້ອງໃຫ້ສະຫະລັດທໍາການ ໂຈມຕີທາງອາກາດຕໍ່ຊີເຣຍ ເພື່ອປົກປ້ອງສູນກາງປະຊາຊົນແຫ່ງຕ່າງໆແລະສ້າງຕັ້ງເຂດ ປອດໄພຂຶ້ນໃຫ້ແກ່ພວກຝ່າຍຄ້ານຕໍ່ຕ້ານອໍານາດການປົກຄອງຊີເຣຍນັ້ນ ທ່ານ John Mc Cain ຊຶ່ງເປັນສະມາຊິກ ສັງກັດພັກ Republican ທີ່ມີອິດທິພົນຈາກ ລັດ Arizona ໄດ້ກົດດັນໃຫ້ມີການແຊກແຊງທາງທະຫານຂອງຕ່າງປະເທດໃນການກ່າວ ຖະແຫລງຕໍ່ສະພາສູງສະຫະລັດໃນວັນຈັນວານນີ້ ທ່ານກ່າວວ່າ ການສ້າງຕັ້ງເຂດປອດໄພຂຶ້ນນັ້ນສາມາດຊ່ອຍພວກກອງທັບຊີເຣຍເສລີແລະ ກຸ່ມປະກອບອາວຸດອື່ນໆເພື່ອທໍາການເຝິກແອບແລະຈັດຕັ້ງເຂົາເຈົ້າເອງ ແລະອາດຈະຊ່ອຍ ໃນການຈັດສົ່ງການຊ່ອຍເຫລືອໃນດ້ານມະນຸດສະທໍາແລະທາງທະຫານໄປໃຫ້ນັ້ນ ທ່ານ McCain ຍັງເວົ້າເຊ່ນກັນວ່າ ສະຫະລັດມີຜົນປະໂຫຍດທາງດ້ານຄວາມປອດໄພ ແຫ່ງຊາດຢ່າງຈະແຈ້ງໃນການຍຸຕິຄວາມຮຸນແຮງໃນຊີເຣຍແລະບັງຄັບໃຫ້ປະທານາທິບໍດີ Bashar al-Assad ແຫ່ງ ຊີເຣຍລາອອກຈາກອໍານາດໄປ ທ່ານກ່າວຕື່ມວ່າ ຊີເຣຍຈະກາຍເປັນປະເທດທີມີບັນຫາ ຂັດແຍ້ງກັນໃນດ້ານອາວຸດຢ່າງເຕັມສ່ວນ ແລະວ່າ ທ່ານອັສສັດຈະຕ້ອງຮູ້ຈັກວ່າທ່ານຈະ ບໍ່ຊະນະໃນເລື້ອງນີ້ ທ່ານ John McCain ໄດ້ເປັນຜູ້ສະມັກຮັບເລືອກຕັ້ງປະທານາທິບໍດີສະຫະລັດຂອງພັກ Republican ໃນປີ 2008 ເວລາທ່ານເສຍໄຊ ໃຫ້ແກ່ທ່ານບາຣັກ ໂອບາມາສັງກັດພັກ ເດໂມກຣັດນັ້ນ